Прабачце за побытавае параўнанне, але любая гаспадыня, накіраўваючыся на кірмаш, спачатку акідвае позіркам (ці ўзнаўляе ў памяці) ужо зробленыя прыпасы. А ці ведаем мы, што было напісана нашымі аўтарамі хаця б апошнім часам? На тым жа круглым стале ўзгадваліся ўжо прапанаваныя тэатру, але пакуль не пастаўленыя мюзіклы Уладзіміра Кандрусевіча, Ганны Казловай. Адказ бывае традыцыйным: няма грошай. Сапраўды няма? А на конкурс знойдзецца? Ці ўсё ж такі тэатр чымсьці не задаволены ў прапанаваным аўтарамі матэрыяле? Тады трэба сфармуляваць свае патрабаванні і прэтэнзіі. Ці, можа, пазнаёміць грамадскасць з ужо напісанымі творамі – у канцэртным варыянце, на які, зразумела, грошай хопіць.